દિલ્હી- ઠગાઇના એક કેસમાં ગુજરાતના રાજકોટના એક વેપારીને ડીલ કરવા માટે દિલ્હી બોલાવી બંદૂકની અણીએ 15 લાખ રુપિયા લૂંટી લેવાયાં હતાં. ઓએસએખ્સ પર સસ્તાં પ્લાસ્ટિક દાણાની લાલચ આપીને વેપારીને દિલ્હી બોલાવાયો હતો. રાજકોટના હિમાંશુભાઇએ દાખલ કરાવેલી ફરિયાદ પ્રમાણે તેમને ઓએલએક્સ પર સસ્તા પ્લાસ્ટિક દાણાંની જાહેરાત બતાવી તે સંબંધિત લોકોએ સંપર્ક કર્યો હતો. હિમાંશુભાઈ 10 એપ્રિલે ગુજરાતથી દિલ્હી ગયાં ત્યાંથી ગુડગાંવ બોલાવાયાં અને ત્યાંથી તેમને આરોપીઓએ પિક કર્યાં. જ્યાંથી રુપનગર નાટોલીના બહીનમાં માલ દેખાડવાના બહાને લાવીને તેમની સાથે મારઝૂડ કરવામાં આવી અને માથે બંદૂક તાકીને 15 લાખ રુપિયા લૂંટી લીધાં હતાં.